OpenLLM-France/wikimedia huggingface dataset:
# Aequidens patricki

Aequidens patricki és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 11,6 cm de longitud total.

## Distribució geogràfica

Es troba a Sud-amèrica: conca del riu Amazones.

## Referències

* ↑ BioLib
* 1 2 «Aequidens patricki» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Eigenmann, C. H. i W. L. Bray: A revision of the American Cichlidae. Ann. N.Y. Acad. Sci. 7: 607-624. Any 1894.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S. O. 1984. Une nouvelle espèce d'Aequidens des bassins des Rios Aguaytia et Pachitea au Pérou: Aequidens patricki n. sp. (Teleostei': Cichlidae). Rev. Fr. Aquariol. v. 11 (núm. 1): 1-6.
* Kullander, S.O. 1986. Cichlid fishes of the Amazon River drainage of Peru. Swedish Museum of Natural History, Estocolm, Suècia, 431 pp.
* Kullander, S. O. i H. Nijssen: The cichlids of Surinam. E.J. Brill, Leiden and other cities, XXXIII+256 pp. Any 1989.
* Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Staeck, W. 2003. Cichliden-Lexikon, Tiel 3: Südamerikanische Zwergbuntbarsche. Dähne Verlag. Cichliden-Lexikon Tiel 3: 1-219.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Sekpeles

Els sekpeles (o likpes) són els membres del grup ètnic que tenen com a llengua materna el likpe. Els entre 23.400 (2003) i 32.000 (joshuaproject) sekpeles tenen el territori al nord-est de Hohoé, a la regió Volta del sud-est de Ghana, a la frontera amb Togo. El seu codi ètnic al joshuaproject és NAB59b i el seu número d'ID és 14827.

## Situació territorial i pobles veïns

El territori en el que es parla sekpele està situat al nord de Hohoé, a la regió Volta, al sud-est de Ghana.
Segons el mapa lingüístic de Ghana de l'ethnologue, el territori sekpele està situat a la frontera amb Togo, que està situat a l'est. És una petita zona que limita amb el territori dels lelemis, que estan al nord, amb el dels siwus, a l'oest i amb els ewes, al sud.

## Llengua

La llengua pròpia dels sekpeles és el likpe o sekpele. A més a més, també parlen l'Àkan i l'ewe.

## Religió

Segons Ethnologue, els sekpeles creuen en religions africanes tradicionals. Segons el Joshuaproject, el 93% són cristians i el 7% creuen en religions tradicionals. El 45% dels sekpeles cristians pertanyen a esglésies independents, el 30% són protestants i el 25% són catòlics. A més, el 22% dels sekpeles cristians són evangelistes.
Segons el Peoplegroups, la religió primària dels sekpeles són les religions ètniques que estan molt enraigades en la identitat del poble sekpele, que considera que la conversió al cristianisme significa l'assimilació cultural.

## Referències

* 1 2 3 4 «Sekpele, a language of Ghana». ethnologue. [Consulta: 13 octubre 2015].
* 1 2 «Language: Sekpele». joshuaproject. [Consulta: 13 octubre 2015].
* 1 2 «Sekpele in Ghana». joshuaproject. [Consulta: 17 octubre 2015].
* ↑ «Mapa lingüístic de Ghana. El sekpele és el número 45». ethnologue. [Consulta: 16 octubre 2015].
* ↑ «People name: Sekpele of Ghana». peoplegroups. [Consulta: 17 octubre 2015].
# Argos Panopta

Segons la mitologia grega, Argos (en grec antic Άργος), també conegut com a Argos Panopta (Πανόπτης Panoptes; 'que ho veu tot', 'omnivident'), va ser un fill d'Arèstor (o d'Agènor, entre altres genealogies diverses) i germà de la nimfa Io. Era besnet d'Argos, el fill de Zeus.
Les tradicions divergeixen sobre el seu aspecte. Hi ha qui diu que només tenia un ull. Altres que en tenia quatre, dos que miraven endavant i dos enrere. Finalment, altres li atribueixen una infinitat d'ulls repartits per tot el cos. Sempre en mantenia alguns d'oberts. Tenia una força prodigiosa, i va alliberar l'Arcàdia d'un brau que devastava el país, el va espellar i es va vestir amb la seva pell. Més endavant va matar un sàtir que robava els ramats dels arcadis. També va matar Equidna, una filla monstruosa del Tàrtar i de Gea (la Terra), que atacava tots els que passaven.
Hera li encomanà que vigilés Io, amant de Zeus metamorfosada en vedella, de la qual estava gelosa. Argos va lligar l'animal a un oliver d'un bosc sagrat de Micenes. Gràcies als seus múltiples ulls, la podia vigilar, ja que només en tancava la meitat per dormir. Una tradició diu que sempre en tenia tants d'oberts com de tancats. Però Zeus envià Hermes amb l'encàrrec d'alliberar la nimfa. Les llegendes varien sobre com ho va fer. Algunes expliquen que li va llençar una pedra des de lluny i el va matar. Altres, que, disfressat de pastor, el distragué força estona explicant contes i tocant la seva flauta de Pan fins que Argos s'adormí del tot, i llavors el degollà. I altres que el va sumir en un somni màgic amb la seva vareta divina. Sigui com sigui, Hermes matà Argos. Hera per agrair per sempre a aquell que l'havia servida, posà els ulls d'Argos a la cua del paó, l'ocell que li era consagrat.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 53. ISBN 9788496061972.

## Bibliografia

* Parramon i Blasco, Jordi: Diccionari de la mitologia grega i romana. Barcelona: Edicions 62, 1997, p. 26. (El Cangur / Diccionaris, núm. 209). ISBN 84-297-4146-1
# Institut Nacional del Càncer (Estats Units)

L'Institut Nacional del Càncer dels Estats Units o National Cancer Institute (NCI) forma part dels National Institutes of Health (NIH) o Instituts Nacionals de Salut, que és una de les onze agències que formen part del Departament de Salut i Serveis Humans dels EUA. L'NCI coordina el Programa Nacional del Càncer dels Estats Units i duu a terme i dona suport a la recerca, la formació, la divulgació de la informació sanitària i altres activitats relacionades amb les causes, la prevenció, el diagnòstic i el tractament del càncer; la cura de suport dels pacients amb càncer i les seves famílies; i supervivència del càncer.
L'NCI és el més antic i el que té el major pressupost i programa de recerca dels 27 instituts i centres del NIH. Compleix la majoria de la seva missió a través d'un programa extramural que proporciona ajuts per a la investigació del càncer. A més, l'Institut Nacional del Càncer té programes d'investigació intramural a Bethesda (Maryland) i al Frederick National Laboratory for Cancer Research a Fort Detrick, a Frederick (Maryland). L'NCI rep més de 5 mil milions de dòlars en finançament cada any.
L'NCI dona suport a una xarxa nacional de 69 centres de càncer designats per l'NCI amb un enfocament dedicat a la investigació i el tractament del càncer i manté la National Clinical Trials Network (Xarxa Nacional d'Assaigs Clínics).

## Referències

* ↑ «NCI-Frederick: NCI-Frederick Home Page». Ncifcrf.gov. Arxivat de l'original el 2012-10-16. [Consulta: 18 desembre 2011].
* ↑ https://www.cancer.gov/about-nci/budget/fact-book/historical-trends/funding
* ↑ https://www.cancer.gov/research/nci-role/cancer-centers
* ↑ https://www.cancer.gov/research/areas/clinical-trials/nctn
# Institut Superior Politècnic de Manica

L'Institut Superior Politècnic de Manica (ISPM) és una institució pública d'ensenyament superior de Moçambic, creada pel govern moçambiquès que té la seu al posto administrativo de Matsinho, districte de Vanduzi a la província de Manica, en una àrea que de vora 400 hectàrees.
Jurídicament l'ISPM és una persona jurídica de dret públic, dotada de personalitat jurídica i gaudeix d'autonomia científica, pedagògica, administrativa i disciplinar.

## Cursos

L'Institut Superior Politècnic de Manica, ofereix formació professional a les àrees d'agricultura, economia, gestió i turisme; conferint el grau de batxiller i llicenciat en els següents cursos:
* Ecoturisme i Fauna Silvestre
* Enginyeria Zootècnica
* Enginyeria Forestal
* Comptabilitat i Auditoria
* Enginyeria Agrícola
* Tecnologies de Processament d'Aliments
* Comptabilitat i Administració Pública.

## Centres

* Centre d'Orientació a l'Empresari
* Centre d'Informàtica i Llengües
* Centre Cultural Acadèmic Montalto
* Centre de Incubació d'Empreses

## Referències

* ↑ Ministro da Ciência e Tecnologia, Ensino Superior e Técnico-Profissional presidiu a 3ª Cerimónia de Graduação realizada pelo Instituto Superior Politécnico de Manica (ISPM) - Portal MCTESTP
* ↑ Sobre o ISPM Arxivat 2013-01-10 a Wayback Machine. - Portal ISPM
* ↑ Ecoturismo e Fauna Bravia Arxivat 2013-01-10 a Wayback Machine. - Portal ISPM
* ↑ Engenharia Zootécnica Arxivat 2013-01-10 a Wayback Machine. - Portal ISPM
* ↑ Engenharia Florestal Arxivat 2013-01-10 a Wayback Machine. - Portal ISPM
* ↑ Contabilidade e Auditoria Arxivat 2013-01-10 a Wayback Machine. - Portal ISPM
* ↑ Engenharia Agrícola Arxivat 2013-01-10 a Wayback Machine. - Portal ISPM
* ↑ Centro de Orientação ao Empresário Arxivat 2014-10-25 a Wayback Machine. - Portal ISPM
# Argudell

L'argudell és una varietat d'olivera.
L'arbre de la varietat argudell és vigorós, de gran desenvolupament, amb tendència a la verticalitat. Fulles de forma el·líptica-lanceolada. L'anvers és de color verd fosc brillant i el dors gris platejat.
Les inflorescències paniculades es troben agrupades en la part mitjana del ram i es creu que és parcialment autofèrtil.
Els fruits es troben normalment en poms visibles des de l'exterior. Té un peduncle llarg, és de mida petita-mitjana i asimètrica. El seu color vermellós passa a morat quan comença la maduració, i a negre una vegada ha madurat del tot. La polpa està adherida al pinyol, és de color blanc passant a vinós quan és madura. L'endocarpi és de mida petita-mitjana, de forma el·líptica, asimètric i de superfície rugosa amb de 7 a 10 solcs fibrovasculars.

## Característiques agronòmiques

És una varietat poc exigent amb el terreny i en el cultiu, adaptada perfectament a les condicions edafoclimàtiques de la comarca de l'Empordà. És més, és una varietat el cultiu de la qual només es coneix en aquesta zona.
És de maduració tardana i uniforme a partir de la primera setmana de desembre fins a finals del mateix mes. El fruit presenta una resistència mitjana a la caiguda, per això s'adapta bé a la collita mecanitzada amb la utilització de vibrador, i el percentatge d'oliva caiguda amb aquest mètode és del 80-85% en la primera passada.

## Usos

Principalment la producció d'oli, que és molt apreciat. És una varietat que dona olis molt fins i de molta qualitat, té un rendiment del 18-22% en oli, considerat de nivell mitjà.
L'oli produït per les oliveres de la varietat argudell són Denominació d'Origen Protegida Oli de l'Empordà.

## Vegeu també

* Denominació d'Origen Protegida
* Oli de l'Empordà
* Empordà

## Referències

* ↑ Resolució AAR/1340/2007, de 20 d'abril, per la qual s'adopta decisió favorable a la sol·licitud d'inscripció de la Denominació d'Origen Protegida Oli de l'Empordà.
* ↑ Reglament de la DOP, publicat al DOGC núm. 5127 del 08/05/2008.

## Enllaços externs

* Web del Consell Regulador de la DOP Oli de l'Empordà Arxivat 2015-08-19 a Wayback Machine.
* La DOP Oli de l'Empordà al web del Departament d'Agricultura, Alimentació i Acció Rural de la Generalitat de Catalunya
# Institut Pierre-Simon Laplace

L'Institut Pierre-Simon Laplace (IPSL), creat a principis dels anys noranta del segle xx, és un institut francès de recerca en ciències ambientals format per la federació de nou laboratoris de recerca de la regió de París implicats en les ciències ambientals terrestres i planetàries.
Els laboratoris que en formen part són els següents:
* el Centre d'Enseignement et de Recherche en Environnement Atmosphérique (CEREA)
* el Laboratoire Géosciences Paris-Sud (GEOPS Arxivat 2018-07-19 a Wayback Machine.)
* el Laboratoire Atmosphères, Milieux, Observations spatiales (LATMOS)
* un equip del Laboratoire d'Études du Rayonnement et de la Matière en Astrophysique et Atmosphères (LERMA)
* el Laboratoire inter-universitaire des systèmes atmosphériques (LISA Arxivat 2018-03-28 a Wayback Machine.)
* el Laboratoire de météorologie dynamique (LMD)
* el Laboratoire d'océanographie et du climat: expérimentation et approches numériques (LOCEAN Arxivat 2018-06-26 a Wayback Machine.)
* el Laboratoire des sciences du climat et de l'environnement (LSCE)
* el Laboratoire Milieux environnementaux, transferts et interactions dans les hydrosystèmes et les sols (METIS)
A l'any 1995 es va crear el centre de modelització climàtica de l'IPSL, el qual va desenvolupar un model climàtic propi (IPSL-CM). Les simulacions realitzades per aquest model formen part del conjunt de models globals del clima que s'analitzen a l'hora de redactar els informes d'avaluació del Canvi Climàtic de l'IPCC, sobretot el dos últims informes, el quart del 2007 i el cinquè del 2014.

## Referències

* ↑ «Institut Pierre Simon Laplace (IPSL)». Nature Index. [Consulta: 28 març 2018].
* ↑ Institut Pierre-Simon Laplace, IPSL. «IPSL Earth System Model». ENES. Arxivat de l'original el 2018-03-28. [Consulta: 28 març 2018].
* ↑ Dufresne, JL., Foujols, MA., Denvil, S. et al. «Climate change projections using the IPSL-CM5 Earth System Model: from CMIP3 to CMIP5». Climate Dynamics, 40, 9-10, 2013, pàg. 2123–2165. DOI: 10.1007/s00382-012-1636-1 [Consulta: 28 març 2018].

## Enllaços externs

* Portal oficial de l'IPSL
# Pàtera de Minerva

La Pàtera de Minerva és una pàtera d'argent daurat que data del segle i, que fou elaborada per orfebres de l'Imperi romà; la van trobar el 17 d'octubre del 1868, a Hildesheim, ciutat situada al sud de l'estat federat de Baixa Saxònia (Alemanya), juntament amb 60 objectes d'or que formen part de l'anomenat Tresor de Hildesheim.

## Simbologia

Es tracta d'una pàtera, un plat de poc fons que s'emprava en cerimònies i ritus religiosos de l'Antiguitat, com ara en la libació, i que iconogràficament conté elements hel·lenístics. Es creu que la pàtera i la resta del tresor formava part del servei de taula d'un comandant romà, segurament Publi Quintili Var.

## Característiques

* Forma: pàtera.
* Material: argent daurat.
* Context i estil: romanohel·lenístic.
* Tècnica: repussat, fosa amb cera perduda.
* Iconografia: representació de Minerva asseguda en un tron de pedra, duent bastó i escut, i una túnica; hi apareix un mussol, animal consagrat a la dea.(1)
* Pes: 2,388 quilograms.
* Diàmetre: 25 centímetres.
* Profunditat: 7,1 centímetres.

## Conservació

La peça es mostra al Museu de Pèrgam de Berlín.(1)

## Vegeu també

* Hildesheim

## Referència

* ↑ Berlin, Staatliche Museen zu. «Staatliche Museen zu Berlin: Fehler 404» (en alemany). [Consulta: 14 abril 2024].
# Estret del Príncep Regent

L'estret del Príncep Regent (en anglès Prince Regent Inlet) és un estret marítim localitzat al nord del Canadà, a l'Arxipèlag Àrtic Canadenc, entre entre l'illa Somerset i la península Brodeur, a l'illa de Baffin.
Administrativament les seves aigües i costes pertanyen al territori autònom de Nunavut, Canadà.

## Geografia

L'estret del Príncep Regent connecta les aigües de l'estret de Lancaster, al nord, amb el golf de Boothia al sud, i discorre amb una amplada bastant uniforme en direcció SO-NE, sent la seva longitud d'uns 230 km. Accedint a les seves aigües des de l'estret de Lancaster, el seu inici està marcat per la línia entre el cap York (illa Baffin) i el cap Clarence (illa Somerset), amb una amplada d'uns 99 km.
Les seves aigües són molt profundes i no hi ha cap illa o illot en ell.

## Història

El primer occidental que va navegar per les aigües de l'estret va ser l'explorador britànic i capità de la Marina Reial Britànica, William Edward Parry, en la seva segona expedició de 1819-1820 a l'àrtic en busca del Pas del Nord-oest. Parry, que ja havia estat a l'àrtic amb John Ross, va aconseguir el comandament d'una nova expedició àrtica, formada per dos vaixells: el HMS Hecla, una bombarda de 375 tones, amb ell com a cap i Frederick William Beechey com a segon i dibuixant, i el HMS Griper, un bergantí de 180 tones, sota les ordres del tinent Liddon. Van sortir d'Anglaterra el 4 de maig de 1819 i el 4 d'agost van arribar a l'estret de Lancaster, que lliure de gel, els va permetre avançar fins als 74° 16′ N. En aquest moment van tenir un problema de navegació no conegut fins llavors, motivat per la proximitat del pol nord magnètic que va fer impossible l'ús de la brúixola. Això va fer que haguessin d'orientar-se mitjançant navegació de les estrelles, i, en els dies en què el cel no estava clar, només auxiliats per la direcció dels canviants vents. Van seguir internant-se en aigües de l'estret de Lancaster, deixant al nord l'illa de Devon i al sud l'illa de Baffin, fins a arribar a l'estret del Príncep Regent, al que van donar nom. Van entrar a l'estret però el gel els va obligar a fer mitja volta altra vegada cap a l'estret de Lancaster, per seguir el viatge cap a l'oest, deixant la costa meridional d'Illa Devon sempre al nord, i endinsant-se a l'estret de Barrow, arribant fins a l'illa de Melville, i assolir el meridià 110° W. En total van recórrer uns 1.100 km avançant sempre a l'oest, en el que és el principal tram del Pas del Nord-oest.

## Referències

* ↑ Donat Pharand. «"The Northwest Passage: Arctic Straits"». Google Book Search. Martinus Nijhoff Publishers, 1984. [Consulta: 18 gener 2008].

## Enllaços externs

* Atles del Canadà on-line Arxivat 2008-09-02 a Wayback Machine. (anglès) (francès)
# Ariosoma nigrimanum

Ariosoma nigrimanum és una espècie de peix pertanyent a la família dels còngrids.

## Descripció

* Pot arribar a fer 33,5 cm de llargària màxima.

## Hàbitat

És un peix marí, demersal i de clima tropical que viu fins als 220 m de fondària.

## Distribució geogràfica

Es troba a l'Índic occidental: el golf d'Aden.

## Observacions

És inofensiu per als humans.

## Referències

* ↑ Swainson W., 1838. The natural history and classification of fishes, amphibians, & reptiles, or monocardian animals. Londres. Nat. Hist. & Class. v. 1. i-vi + 1-368.
* ↑ uBio (anglès)
* ↑ Norman, J. R., 1939. Fishes. The John Murray Expedition 1933-1934. Sci. Reports, John Murray Exped. v. 7 (núm. 1): 1-116.
* ↑ Catalogue of Life (anglès)
* 1 2 3 4 FishBase (anglès)
* ↑ Weitkamp, D.E. i R.D. Sullivan, 1939. Fishes. The John Murray Expedition 1933-1934. Sci. Reports, John Murray Exped., 25 Nov., v. 7 (núm. 1): 1-116.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Institut Polonès d'Afers Internacionals

L'Institut Polonès d'Afers Internacionals' (polonès: Polski Instytut Spraw Międzynarodowych), o PISM, és una institució del tipus laboratori d'idees establert inicialment a la ciutat de Varsòvia l'any 1947 i amb l'objectiu de recerca en temes de relacions internacionals. Amb una plantilla de 35 persones, el PISM investiga en els camps dels afers de la Unió Europea i també en el seu entorn més pròxim com per exemple Ucraïna, polítiques de seguretat de la UE, control d'armament i energia. El PISM genera informes sobre anàlisi de proliferació d'armament de destrucció massiva (especialment armes nuclears).

## Referències

* ↑ «PISM – The Polish Institute of International Affairs : EuroMeSCo – Euro-Mediterranean Research, Dialogue, Advocacy» (en anglès). https://www.euromesco.net,+15'08-2019.+[Consulta: 15 agost 2019].
* ↑ «Polish Institute of International Affairs» (en anglès). https://www.msz.gov.pl,+15-08-2019.+[Consulta: 15 agost 2019].
* ↑ «Polish Institute of International Affairs (PISM): OSCE Network» (en anglès). http://osce-network.net,+15-08-2019. Arxivat de l'original el 2019-07-31. [Consulta: 15 agost 2019].
* ↑ «The Polish Institute of International Affairs – The EU Non-Proliferation Consortium» (en anglès). https://www.nonproliferation.eu,+15-08-2019.+[Consulta: 15 agost 2019].
# Afareu

Segons la mitologia grega, Afareu (en grec antic Ἀφαρεύς) va ser un rei de Messènia, fill de Perieres i de Gorgòfone.
Es casà amb la seva germanastra Arene i va ser pare d'Idas i de Linceu. Després de la mort dels seus fills a mans dels Dioscurs va cridar Nèstor per a ocupar el tron de Messènia.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 142. ISBN 9788496061972.

## Bibliografia

* Parramon i Blasco, Jordi: Diccionari de la mitologia grega i romana. Barcelona: Edicions 62, 1997, p. 10. (El Cangur / Diccionaris, núm. 209). ISBN 84-297-4146-1
# Big River

«Big River» té aquests significats:
* Big River (riu californià), riu al comtat de Mendocino, Califòrnia
* Big River (San Bernardino), concentració de població designada pel cens dels Estats Units a l'estat de Califòrnia
* Big River, antic nom de la localitat de Mendocino al comtat homònim (Califòrnia, EUA)
* Big River (riu canadenc), riu al centre-oest de la província canadenca de Saskatchewan
* Big River (musical), musical amb música i lletra de Roger Miller i llibret de William Hauptman
# Institut Superior d'Educació i Comunicació

L'Institut Superior d'Educació i Comunicació (Instituto Superior de Educação e Comunicação) és un dels quatre campus de la Universitat de São Tomé i Príncipe. Actua com a campus principal i està situat al barri 3 de Fevereiro, al sud-oest de la capital de São Tomé. Està a la vora del centre històric de la ciutat, prop del Liceu Nacional de São Tomé i Príncipe.

## Història

Va ser fundada com l'Escola de Formação e Superação de Quadros Docentes (EFSQD) l'any 1982 i va ser la primera universitat del país. Es va convertir en Escola de Formação de Professores e Educadores (EFOPE) l'any 2000. Va canviar el seu nom el 12 de setembre de 2016.
Els dos primers rectors de la universitat provenien d'aquest campus, el primer fou Peregrino do Sacramento da Costa i el segon Ayres Bruzaca de Menezes.

## Cursos

Pel gener de 2017 els següents cursos eren:
* Gruaudació en Formació Inicial d'Educació Bàsica
* Finalització de la Graduació en Educació Bàsica
* Batxillerat en Educació Bàsica
* Batxillerat en Educació Infantil

## Referències

* ↑ Cruz, Maria Arlete Pereira da. «A transnacionalização das políticas educativas: itinerários da cooperação portuguesa em Cabo Verde, Guiné-Bissau e S. Tomé e Príncipe (1974-2002)» (en portuguès). Universitat de Lisboa, 2008. [Consulta: 4 febrer 2017].
* ↑ «ANDIM TV: Empossamento das comissões diretivas da USTP» (en portuguès). Andim TV, 12-09-2016. [Consulta: 4 febrer 2017].
* ↑ «São Tomé e Príncipe cria 1ª universidade pública» (en portuguès). AULP, 28-07-2014. Arxivat de l'original el 7 de maig 2017. [Consulta: 9 desembre 2017].
* ↑ «ANDIM TV: Cerimónia de Empossamento do novo Reitor da Universidade de São Tomé e Príncipe na íntegra» (en portuguès). Andim TV, 29-07-2006. Arxivat de l'original el 19 de desembre 2016. [Consulta: 9 desembre 2017].
* ↑ Ramos, Américo d' Oliveira dos. (2011). Proposta de lei n.º 16 /IX/11" – Orçamento Geral do Estado para o Ano Económico de 2012
* ↑ «Offerings of its courses» (en portuguès). USTP. Arxivat de l'original el 19 de gener 2017. [Consulta: 28 gener 2017].
# Estrilda becgrossa de Grant

L'estrilda becgrossa de Grant (Spermophaga poliogenys) és una espècie d'ocell estríldid trobat a Àfrica. S'ha estimat que el seu hàbitat aconsegueix els 350.000 km².
Es pot trobar en la República del Congo, la República Democràtica del Congo i Uganda. El seu estat de conservació segons la Llista Vermella és de baix risc.
El nom comú de l'espècie commemora a l'ornitòleg britànic Claude Henry Baxter Grant.

## Referències

* ↑ «Estrilda becgrossa de Grant». Cercaterm. TERMCAT, Centre de Terminologia. Rev. 20/03/2022(català)